Document ID: 32011R0031
Publication Date: 2011-01-17

Title and Content:
KOMISIJAS REGULA (ES) Nr. 31/2011
(2011. gada 17. janvāris),
ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 26. maija Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi (1) un jo īpaši tās 5. panta 4. punktu,
tā kā:
(1)
Regula (EK) Nr. 1059/2003 ir reģionālās klasifikācijas tiesiskais regulējums, lai nodrošinātu saskaņotu reģionālās statistikas datu vākšanu, apkopošanu un izplatīšanu Savienībā.
(2)
Regulas (EK) Nr. 1059/2003 pielikumos ir minētas statistikā izmantojamās teritoriālās vienības.
(3)
Saskaņā ar Regulas (EK) Nr. 1059/2003 5. panta 4. punktā noteiktajām prasībām NUTS klasifikācijas grozījumi jāpieņem kalendārā gada otrajā pusē, ne biežāk kā ik pēc trim gadiem.
(4)
Saskaņā ar Komisijai iesniegto informāciju vairākās dalībvalstīs ir mainījies administratīvi teritoriālais iedalījums.
(5)
Tāpēc attiecīgi jāgroza Regula (EK) Nr. 1059/2003.
(6)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1059/2003 pielikumus aizstāj ar šīs regulas pielikuma tekstu.
2. pants
Šo regulu attiecībā uz datu nosūtīšanu Komisijai (Statistikas birojam) piemēro no 2012. gada 1. janvāra.
3. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 17. janvārī

Classification:
Level 1 Categories: 100150
100161
100146
Level 2 Categories: 100282
100223
100190
Level 3 Categories: 4488
5283
4256
All Categories: 1895
2066
4268
5283
6030